سوریه تورکمن مجلیسی باشقانی امین بوزاوغلان، آمریکا‌نین سوریه رژیمینه عاید هاوا مرکزینی وورماسینی مثبت قارشیلادیق‌لارینی سؤیله‌دی.
بوزاوغلان، آنادولو آژانسینا آچیقلاماسیندا، سوریه‌دا اویقولانان ظلمون سونا چاتماسی اوچون گیریشیملرین داوام ائتدیریلمه‌سی لازیم اولدوغونو ایفاده ائتدی.
سوریه‌ده بشار اسد رژیمی‌نین خان شیخون بؤلگه‌سینه تشکیل ائتدیگی شیمیایی سلاح سالدیریسی نتیجه‌سینده اوشاق‌لارین، گناه‌سیز وطنداش‌لارین بؤیوک ضرر گؤردوگونو خاطیرلا‌دان بوزاوغلان؛
"ترامپ بو سالدیرییلا ایراده‌سینی گؤستردی. سوریه‌ده ایللردیر تطبیق اولونان ظلم، اینسان‌لیق سوچو، گناه‌سیز اینسان‌لارین اؤلدورولمه‌سینه قارشی داها اؤنجه‌کی آمریکا باشقانینین بئله بیر ایراده گؤسترمه‌دیگینی بیلیریک. ترامپین بو ایراده‌سی بیزی سئویندیردی" دئدی.
آمریکانین سوریه هاوا ساحه‌سینده اوچوشا قاداغان بؤلگه اعلان ائتمه‌سی حالیندا باریشین داها قیسا زاماندا تامین ائدیله‌جیینه ایناندیق‌لارینی وورغولایان بوزاوغلان؛
"عملیاتی کسینلیکله مثبت بیر یاناشما اولا‌راق دگرلندیریریک. انشاالله بو ایراده داوام ائدیر. بو روسیایا بیر گؤزداغی‌دیر. عینی زاماندا رژیمین سوریه‌ده بو آشامادا و بونا بنزر سالدیری‌لاردان ان آزین‌دان واز گئچمه‌سینی و بعضی گناه‌سیز اینسان‌لارین اؤلمه‌سینه مانع اولاجاغینی دوشونوروک" دئدی.
امین بوزاوغلان، اولوسلارآرسی توپلومون آرتیق بو یاشانان وحشته ایزله‌ییجی قالماماسی لازیم اولدوغونو وورغولایا‌راق هر کسین ویجدان‌لی بیر شکیلده سوریه باریشینا قاتقی سونماسی گرکدیگینی قید ائتدی.
